
Ministru kabineta rīkojums Nr. 331
Rīgā 2025. gada 10. jūnijā (prot. Nr. 23 19. §)
Par valsts nekustamo īpašumu "Kaķīšu mezgls" un "Kaķīši–Aloja" Alojas pagastā, Limbažu novadā, nodošanu Limbažu novada pašvaldības īpašumā
· 1. Saskaņā ar Publiskas personas mantas atsavināšanas likuma  42. panta pirmo daļu, 42.1 pantu un 43. pantu un likuma "Par autoceļiem" 4. panta pirmo daļu atļaut Satiksmes ministrijai nodot bez atlīdzības Limbažu novada pašvaldības īpašumā šādus valstij piederošos un piekrītošos nekustamos īpašumus, lai saskaņā ar Pašvaldību likuma 4. panta pirmo daļu tos izmantotu pašvaldības autonomo funkciju īstenošanai:
· 1.1. nekustamo īpašumu "Kaķīšu mezgls" (nekustamā īpašuma kadastra Nr. 6627 002 0600) – zemes vienību (zemes vienības kadastra apzīmējums 6627 002 0585) 0,96 ha platībā un uz tās izbūvēto komplekso inženierbūvi "Autoceļš V121 km 0,000–0,147" (būves kadastra apzīmējums 6627 002 0585 001) – Alojas pagastā, Limbažu novadā;
· 1.2. nekustamo īpašumu "Kaķīši–Aloja" (nekustamā īpašuma kadastra Nr. 6627 002 0445) – zemes vienību (zemes vienības kadastra apzīmējums 6627 002 0445) 1,7 ha platībā un uz tās izbūvēto komplekso inženierbūvi "Autoceļš V121 km 0,147–0,987" (būves kadastra apzīmējums 6627 002 0445 001) – Alojas pagastā, Limbažu novadā.
· 2. Limbažu novada pašvaldībai  šā rīkojuma 1. punktā  minētos nekustamos īpašumus (turpmāk – nekustamie īpašumi) bez atlīdzības nodot valstij, ja tie vairs netiek izmantoti šī rīkojuma 1. punktā minēto funkciju īstenošanai.
· 3. Pilnvarot Limbažu novada pašvaldību parakstīt nostiprinājuma lūgumu par nekustamā īpašuma "Kaķīši–Aloja" (nekustamā īpašuma kadastra Nr. 6627 002 0445) ierakstīšanu zemesgrāmatā un īpašuma tiesību nostiprināšanu uz valsts vārda Satiksmes ministrijas personā vienlaikus ar Limbažu novada pašvaldības īpašuma tiesību nostiprināšanu, kā arī veikt citas nepieciešamās darbības attiecīgo nekustamo īpašumu ierakstīšanai zemesgrāmatā.
· 4. Limbažu novada pašvaldībai, nostiprinot zemesgrāmatā īpašuma tiesības uz nekustamajiem īpašumiem:
· 4.1. norādīt, ka īpašuma tiesības nostiprinātas uz laiku, kamēr Limbažu novada pašvaldība nodrošina šā rīkojuma 1. punktā minēto funkciju īstenošanu;
· 4.2. ierakstīt atzīmi par aizliegumu atsavināt nekustamos īpašumus un apgrūtināt tos ar hipotēku.
· 5. Šā rīkojuma 4.2. apakšpunktā minēto aizliegumu – apgrūtināt nekustamos īpašumus ar hipotēku – nepiemēro, ja nekustamie īpašumi tiek ieķīlāti valsts aizdevuma nodrošināšanai, lai saņemtu Eiropas Savienības fondu atbalstu.

